राज्य पुलिस मुख्यालय के प्रवक्ता अनिल कुमार सिन्हा ने बीबीसी को बताया कि मरने वालों में एक होमगार्ड और पांच पुलिसकर्मी हैं जबकि अन्य आम लोग हैं. 

हालांकि पहले पुलिस मुख्यालय ने बार बार पूछे जाने के बावजूद कहा था कि मरने वालों की संख्या केवल दो है. 

हथियारबंद नक्सलियों ने क़रीब 200 की संख्या में रोहतास ज़िले के दो पुलिस थानों पर हमला किया और अंधाधुंध गोलियां चलाईं.

उल्लेखनीय है कि जिन दो थानों पर हमला हुआ है वो ज़िला मुख्यालय से मात्र दस किलोमीटर दूर है. नक्सलियों ने शनिवार रात ग्यारह बजे हमला किया लेकिन रविवार सुबह दस बजे पुलिस मुख्यालय को इस संबंध में कोई जानकारी नहीं थी. 

स्थानीय लोगों का कहना है कि नक्सलियों ने पहले इन दोनों थानों पर पेट्रोल बम फेंके और उसके बाद गोलीबारी की. 

कुछ ही किलोमीटर के फासले पर स्थित राजपुर और बघयला चौकी पर हुए इन हमलों में नक्सलियों ने हथियार भी लूटे हैं. 

तैमूर पहाड़ी की तलहटी में स्थित रोहतास ज़िला नक्लस प्रभावी माना जाता है. 

कुछ ही दिन पहले इस इलाक़े में अर्जुन उरांव नामक नकस्ली की गिरफतारी हुई थी और इसी के बाद नक्सली संगठनों ने पुलिस पर हमले की... अधिकतम 4000 वर्णों के लिए लेख जारी रखें:
चेतावनी दी थी.